
Babyoren e pi ga' rok 
Jesus Kristus 

fKu er rogon ni bay ko 
Luke 3.23-38) 

IEreray babyoren e pi ga' rok 
Jesus Kristus, ni be* ni owchen 
David, me David e be' ni owchen 
Abraham. 

^I Abraham e chitamangin Isak; 
me Isak e chitamangin Jakob; me 
Jakob e chitamangin Judah nge pi 
walagen Judah. ^ Judah e chitamangin 
Perez nge Zerah (ma chitiningrow e 
Tamar); Perez e chitamangin Hezron 
me Hezron e chitamangin Ram 
^me Ram e chitamangin Amminadab 
me Amminadab e chitamangin 
Nahshon; me Nahshon e chitamangin 
Salmon; ^me Salmon e chitamangin 
Boas (me Rahab e chitiningui); me 
Boas e chitamangin Obed (me Kuth 
e cliitiiiinsm>; me Obed $ 
chitunangin Jesse; ^me Jesse e 
chitamangin David ni pilung. 

Me David e chitamangin Solomon 
(ni chitiningin e leengin Uriah); 
^Solomon e chitamangin Rehoboam; 
me Rehoboam e chitamangin Abijah; 
me Abijah e chitamangin Asa; *me Asa 
e chitamangin Jehoshafat; me 
Jehoshafat e chitamangin Joram; me 
Joram e chitamangin Uzziah; 'me 
Uzziah e chitamangin Jotham; me 
Jotham e chitamangin Ahaz; me Ahaz 
e chitamangin Hezekiah; *°me 
Hezekiah e chitamangin Manasseh; me 
Manasseh e chitamangin Amon; me 
Amon e chitamangin Josiah; *^me 
Josiah e chitamangin Jekoniah nge pi 
walagen Jekoniah, ko fa ngiyal' 
nem ni faan nni fek piyu Israel nga 
Babylon. 

*^Ma nga tomren ni kan fek piyu 
Israel nga Babylon me Jekoniah e 



chitamangin Sealtiel; me Sealtiel e 
chitamangin Zerubbabel; *^me 
Zerubbabel e chitamangin Abiud; me 
Abiud e chitamangin Eliakim; me 
Eliakim e chitamangin Azor; *^me 
Azor e chitamangin Zadok; me Zadok 
e chitamangin Akim; me Akim e 
chitamangin Eliud; ^^me Eliud e 
chitamangin Eleazar; me Eleazar e 
chitamangin Matthan; me Matthan e 
chitamangin Jakob; ^^me Jakob e 
chitamangin Josef, me Josef e pumoon 
rok Maria, mi Maria e chitiningin 
Jesus ni yibe pining Messiah ngak. 

* 'Ere ragag nge aningeg e 
chitamangiy nge pi fakay ni pumoon 
ni mus rok Abraham nge yib i mada' 
ngak David, ma ragag nge aningeg 
rok David nge yib i mada' ko ngiyal' 
nni fek e girdi' riy nga Babylon, ma 
ragag nge aningeg ko ngiyal' nem nge 
yib i mada' ko ngiyal' nni gargeleg 
fare Messiah riy. 

Jesus Kristus nni gargeleg 

(Ku er rogon ni bay ko Luke 2.1-7) 

^^Baaray rogon nni gargeleg Jesus 
Kristus. I Maria ni chitiningin Jesus e 
ndugliy ni ngi i par ma yow ra mabgol 
Josef ba ngiyal', machane dawor ra 
mabgolgow me pirieg Maria rok ni 
ke diyen u gelngin fare Kan ni 
Thothup. * 'Mi Josef ni ir e nge mang 
pumoon rok e be' ni gubin ngiyal' 
ma be rin' e tin nib mat'aw; ere dabun 
ni nge kirebnag thin Maria nga fithik' 
e girdi', ma aram me finey ni ngar 
wergow ndabi nang be'. ^®Ma nap'an 
ni ka be lemnag ni aram rogon, me mol 
me m'ug ba engel rok Somol ngak u 
malik'ay me gaar ngak, "Josef, ni gur 
owchen e ganong rok David, dab mu 
tamdag ni ngam fek Maria nge mang 
leehgim. Ya gelngin fare Kan ni 

Thothup e ke yib ngak Maria ke diyen. 
^^Ya bayi gargeleg bochi pagel ma 
ngam tunguy fithingan ni Jesus — ya 
bayi ayuweg girdien nge chuwegrad ko 
denen ni yad be ngongliy nge 
thapegrad ngak Got." 

^^Urngin e pi n'ey ni yodoroy ni 
fan e nge yib i m'ug nib riyul' e tin ni 
lyog Somol u I'ugun e profet ni gaar, 
^^ "Fare pin ndawori nang e pumoon e 
ibayi diyen nge gargeleg bochi pagel, 
ma bay ni pining Immanuel ngak" 
l(ni fan e re ngachal nem e, "Bay Got 
rodad"). 

^'^Ma faani od Josef me rin' fa tin 
ni ke yog fare engel rok Somol ngak ni 
nge rin', ma aram me leengiy Maria. 
^^Machane me falnag Josef ir rok 
Maria nge yan i mada' ko ngiyal' ni 
gargelnag Maria fare tir riy. Me tunguy 
Josef ngachalen fare tir ni Jesus. 

Piin nra bad ko ngek ni 
ngar guyed Jesus 

21 Jesus e ni gargeleg u Ian e 
binaw nu Bethlehem, ni bay u 
Ian e nug nu Judea, ko ngiyal' nem ni 
baaram ni Herod e pilung. De n'uw 
nap'an ni kan gargeleg Jesus me yib 
boch e girdi' u ngek nga Jerusalem, 
ni girdi' ni manang murung'agen e 
t'uf, mi yad fith ni be lungurad, ^ "Ba 
uw fare tir ni kan gargeleg ni ir e nge 
mang pilung rok piyu Israel? Ya kug 
guyed t'ufan ko ngiyal' ni m'ug riy u 
Ian e ngek, me ere kug bad ni nggu 
siro'gad ngak." ^Ma faani rung'ag 
Herod ni pflung ni aram rogon me rus, 
ma ku er rogon umgin e girdi' nu 
Jerusalem. "^Me ulunguy Herod umgin 
e pi tolang ko prist nge pi tamachib ko 
Motochiyel nge fithrad ni gaar, "U 
uw e yira gargeleg fare Messiah riy?" 
^Mi yad fulweg ngak ni lungurad, 



"U Ian e binaw nu Bethlehem, ni bay 
u Ian yu Judea. Baaray e tin ni yoloy 
e profet ni gaar: 

^I gur e binaw nu Bethlehem, ni ga 

bay u Ian e nug nu Judah, 
gathi gur e th'abi sobut' u fithik' 

e pi binaw ni pilung u Ian yu 

Judah; 
yi gur e bay yib be' rom ni ir e 

nge gagiyegnag e girdi', 
ni ir e nge pow'iy e girdi' rog ni 

yu Israel." 
^Me pining Herod fapi girdi' nra 
bad ko ngek ni ngar guyed Jesus ngar 
muulunggad ngak nde nang be', me 
fithrad Herod ko re ngiyal' i n'en ni 
m'ug fare t'uf riy u Ian e lang. ®Me 
I'ograd ni nga ranod nga Bethlehem me 
gaar ngorad, "Marod ngam fal'eged i 
gayiy e re tir nem, ma faan gimed 
ra pirieg mi gimed guy rogon nggu 
nang, nge yog ni ku gu wan gu siro' 
boch ngak." ^Ma aram mi yad yan, 
ma nap'an ni ka yad be yan mi yad 
guy fare t'uf ni ka fare t'uf nra guyed 
u Ian e ngek — me ere i m'on rorad| 



Me yan i m 'on fare t 'uf rorad. (2. 9-1 0) 

nge yan i taw nga puluwon fa gin'em 
ni bay fare tir riy, me tal. ^ ®Ma ngiyal' 
ni baaram nra guyed e re t'uf nem e 
rib gel e felfelan' ni yib ngorad! 
^^Mi yad chuw nga naun mi yad 
guy fachi tir ni bay rok Maria ni 
chitiningin. Mi yad ragbug ngar 
siro'gad ngak; mi yad bing e tutuw 
rorad mi yad tow'athnag ko gol, 
nge frankincense, nge myrrfi. 

^^Me yog Got ngorad u malik'ay 
ndab kur sulod ngak Herod; ma aram 
mi yad sul nga taferad u yugub pa' e 
kanawo'. 

Mfl ntay nga Egypt 

^^Nap'an ni kar chuwgad me 
m'ug ba engel rok Somol ngak Josef 
u malik'ay ni be gaar ngak, "Mu 
od, mfek fare tir nge chitiningin 
ngam milnagrow nga Egypt, ma ga par 
u rom nge mada' ko ngiyal' ni bay gog 
ngom ni ngam chuw u rom. Ya bayi 
gay Herod e re tir nir ni nge li' 
ngem'." 

**Me sak'iy Josef, nge fek fare tir 
nge chitiningin, nge yan ni kab nep' 
nga Egypt, ^^ni aram e gin ni par 
riy nge mada' ko ngiyal' ni yim' 
Herod. 

Re n'ey e nrin' ni aram rogon ni 
fan e nge yib i m'ug nib riyul' e pi 
n'en ni yog Somol u I'ugun fare profet 
ini gaar, "Kug pining Fakag u Egypt." 

Bitir nli'rad ngar m'ad 

^^Ma faani nang Herod ni fa piin 
nra bad u ngek e kar banniged, me ri 
damumuw. Me pi' e thin ni ngan li' 
ngem' umgin e bitir ni pumoon u 
Ian yu Bethlehem rtge yungi n'en ni 
bay u tooben yu Bethlehem, ni bitir 
ni I'agruw e duw yangren nga but' 
— ni ke yan i puluweg ko fa ngiyal' 



ni baaram ni m'ug fare t'uf riy ni bod 
rogon ni weliy fa piin nra bad u ngek 
ngak. 

^ ''Ma aram me yib i m'ug nib riyul' 
e tin ni yog Jeremiah ni profet ni 
gaar: 
^ ® "Kan rung'ag ba lam u Ramah, 
ni laman e dolo'loy nge mey or 

nib gel. 
I Rachel e be yomag pi fak, 
be yor ndabiyog i fal'eg laniyan', 
ya goo kar m'ad." 

SvA u Egypt 

^^ Faani yim' Herod, me m'ug ba 
engel rok Somol ngak Josef u malik'ay 
u Egypt, ^®me gaar, "Mu od, ngam 
fek fare tir nge chitiningin, ngam sulod 
ko nam nu Israel, ya fa piin ni ur 
guyed rogon ni ngar lied e re tir nir 
ngem' e kar m'ad." ^^Ma aram me 
sak'iy Josef, me fek fare tir nge 
chitiningin, ngar sulod ko nam nu 
Israel. 

^^Ma nap'an ni rung'ag ni ke yan 
Arkelaus ko liw rok Herod ni 
chitamangin ni ir e ke mang pilung 
nu Judea, me tamdag Josef ni nge par 
u rom. Mi nog ngak u malik'ay e tin 
ni nge rin', ma aram me yan ko nug 
nu Galile, ^^me yan i toy e naun rok 
nga Ian bbinaw ni ke lunguy yu 
Nazareth. Me rin' ni aram rogon ni 
fan e nge yib i m'ug nib riyul' e n'en 
ni yog e pi profet ni lungurad, "Bay 
nog ni be' u Nazareth." 

Machib ni tay John ni ma taufe 

(Ku er rogon ni bay ko Mark 1.1-8; 
Luke 3.1-18; John 1.19-28) 

3 Ngiyal' nem e yib John ni ma 
taufe me tabab ko machib u 
daken e ted u Judea, ^ni be gaar. 

"Mpied keru'med ko denen ni gimed 
oe rin', ya gagiyeg nu thamiiy e ke 
chugur!" ^I John e ereram faanem ni 
weliy Isaiah ni profet murung'agen ni 
faani gaar: 

"Be tolul be' u daken e ted ni 
be gaar: 

Mu fal'eged rogon kanawoen 
Somol, 

mu yal'uweged e kanawo' ni 
ngeb riy!" 
^Ma mad rok John e ni ngongliy 
nga bunuen e kamel; ma ke leed nga 
lapm' e gamanman, ma fgan fok^ 
ismen'ing n^ t'ay e ngul ni be pifie^ 
flithik' e pan. *Me ere i yib e girdf 
ngak u Jerusalem, ngu Ian e nug nu 
Judea ni polo', ngu ga'ngin e binaw ni 
ba' u ruw raba' e lul' ni Jordan. ^Mi 
yad weliy e denen rorad me taufe- 
nagrad John u Ian e lul' ni Jordan. 

''Ma faani guy John e Farise nge 
Sadduse ni pire' ni kar bad ngak ni 
nge taufenagrad, me gaar ngorad, 
"Gimed e pi porchoyog nir — mini' e 
ke yog ngomed nrayog ni ngam 
thaygad ko damumuw rok Got ni bay 
taw? *Mu rin'ed e ngongol ni ir e 
nge dag ni kam piliyeged pangimed. 
^Dab mfineyed nrayog ni nge yib 
e tawey romed ni bochan e be 
lungumed, I Abraham e chita- 
mangidad. Ya nggog ngomed ni Got e 
rayog ni nge fek e pi malang ney nge 
ngongliy ngar manged e piin ni owchen 
Abraham! ^^Ya tow e kan fal'eg 
rogon ke par ni nge th'ab e gek'iy 
u lik'ngin; gubin ken e gek'iy nder 
yib wom'engin nib fel' e yira th'ab, 
nga but' nga nin' nga mit e nifiy. 
* * I gag e gu be taufenagmed ko ran 
ni nge dag ni kam kolgad ngan'med 
kam pied keru'med ko denen ni gimed 
be rin'; ma en ni bay yib u tomreg e 



bayi taufenagmed ko fare Kan ni 
Thothup nge nifiy. I ir e ri ka ba ga' 
ngog; nri gub sobut' ndab gu bung ni 
nguug fek e sus rok. ^ ^Ma ba' talin e 
maruwel rok ni nge chuweg umgin 
fiteyru' i wom'engin « woldiiir fd 
grain; me kunukunu3r\^1iBait|(^ M 
yima ngongliy e flowa liy nge tay Uga 
naun rok, me urfiy fapi fiteyru' u 
fithik' ba nifiy ndabi math biid! " 

Taufe ntay ngak Jesus 

(Ku er rogon ni bay ko Mark 1,9-1 1; 
Luke 3.21-22} 

*^Ngiyal' nem me yan Jesus u 
Galile nga Jordan, me yib ngak John 
ni ngan taufenag. ^^Machane me 
guy John rogon ni nge thiliyeg e lem 
rok Jesus. Me ^ar John ngak, "Susun 
e gur e ngam taufenigeg, ma biney e 
gur e ka mub ngog ni nggu 
taufenigem!" 

*^Me fulweg Jesus ngak John ni 
gaar, "Ngad rin'ew e chiney ni ara' 
rogon. Ya ereray kanawoen ni gadow 
ra rin' ma aram e kad rin'ew umgin e 
tin ni be finey Got." 

Ma aram me fel' u wan' John* 

*^Ma nap'an ni yugu ntaufenag 
Jesus, me yib u fithik' e ran nga talang. 
Me mab e fharmiy ngak, me guy fare 
Kan ni Thothup rok Got ni be yib u 
lang i yib nga but' ni bod ba bulogol 
me yib i par n^ daken. * ^Me non ba 
lam u tharmiy ni gaar, "Ereray Fakag 
nib t'uf rog ni kari felan'ug ngak." 

Jesus ni yib e moonyan' i guy 
rogon ni nge den«i 

(Ku er rogon ni bay ko Mark 1,12-13; 

